[{"text_idx": "#000003", "text": "Dosbarth Dysgu o Bell GwE"}, {"text_idx": "#000004", "text": "Yn o\u0302l y canllawiau, mae\u2019n rhaid i\u2019r Grant Gwella Addysg fod wedi\u2019i ddirprwyo o leiaf 80% i ysgolion."}, {"text_idx": "#000005", "text": "Yn dilyn penderfyniad y chwe awdurdod lleol, mae\u2019r ffigyrau ar gyfer rhanbarth GwE bellach yn derfynol ac mae\u2019n bleser gennyf ddweud wrthych y bydd ysgolion yn cael o leiaf 89.50% o\u2019r GGA."}, {"text_idx": "#000006", "text": "Byddwch eisoes wedi cael cadarnhad o\u2019r swm a gaiff eich ysgol gan di\u0302m cyllid eich awdurdod lleol (trosglwyddir hwn yn uniongyrchol i gyllideb eich ysgol)."}, {"text_idx": "#000007", "text": "Ar ben hyn, mae 5.50% o\u2019r gyllideb wedi\u2019i hymrwymo i ddarpariaeth uniongyrchol mewn ysgolion targed (e.e. cydlynwyr iaith) ac yn cael ei rheoli gan yr awdurdodau lleol. Mae 1.00% arall wedi\u2019i dyrannu i awdurdodau lleol er mwyn darparu gweithgareddau targed yn lleol a dyrennir 3.28% arall i gefnogi Sefydlu Statudol ANG, ynghyd a\u0302 chyllid ar gyfer blaenoriaethau rhanbarthol i dargedu cynhaliaeth mewn Llythrennedd a Rhifedd a chydlynu\u2019r Cyfnod Sylfaen yn rhanbarthol \u2013 darperir y cyfan gan GwE. Mae hynny\u2019n gadael 0.72% yn weddill i GwE a\u2019r Awdurdodau weinyddu\u2019r Grant."}, {"text_idx": "#000009", "text": "Er mwyn cefnogi ysgolion i gydymffurfio a\u0302\u2019r disgwyliad hwn, rydym wedi llunio\u2019r tabl atodol sydd yn rhestru holl \u201cddibenion y grant\u201d ac, felly, categori\u0308au\u2019r gwariant sy\u2019n gymwys."}, {"text_idx": "#000010", "text": "Er mwyn cefnogi ysgolion i gydymffurfio a\u0302\u2019r gofyniad hwn, cre\u0308wyd adran i\u2019w chwblhau yn y Dangosfwrdd Cynllunio Grantiau."}, {"text_idx": "#000011", "text": "Ar gyfer pob arian grant, ar waha\u0302n i\u2019r Cyfnod Sylfaen, mae gennych yr hyblygrwydd i\u2019w ddyrannu yn unol a\u0302\u2019r angen rydych chi wedi\u2019i adnabod drwy eich hunan arfarniad, ac er mwyn symud ymlaen ag unrhyw weithgareddau a nodir yn eich Cynllun Datblygu Ysgol."}, {"text_idx": "#000012", "text": "Gofynnir i ysgolion lwytho eu cynllun datblygu ysgol ar G6 a chwblhau\u2019r adran berthnasol ar y Dangosfwrdd Cynllunio Grantiau."}, {"text_idx": "#000014", "text": "Os oes gennych unrhyw ymholiadau am y GGA, cysylltwch a\u0302\u2019r canlynol yn y lle cyntaf:"}, {"text_idx": "#000015", "text": "Am unrhyw ymholiadau am ddyrannu cyllid a sut y dylech gael gafael arno, cysylltwch a\u0302\u2019r ti\u0302m cyllid yn eich awdurdod lleol;"}, {"text_idx": "#000016", "text": "Am unrhyw ymholiadau am weithgareddau gwario cymwys, monitro a gwerthuso pa mor effeithiol yw gweithgareddau a ariennir gan y GGA, o ran gwella deilliannau dysgwyr, cysylltwch ag Ymgynghorydd Cefnogi Gwelliant eich ysgol."}, {"text_idx": "#000017", "text": "Pwrpas yr arian GDD yw cefnogi Cynllun Gweithredu Safonau ac Uchelgeisiau Uchel Llywodraeth Cymru gyda\u2019r bwriad o fynd i\u2019r afael ag effaith tlodi ar gyrhaeddiad addysgol. Mae\u2019r GDD yn hanfodol er mwyn sicrhau bod dysgwyr, sydd o gartrefi incwm isel, yn llwyddo yn y dyfodol. Bydd y cyllid sydd ar gael drwy\u2019r GDD, a\u2019r ffordd y\u2019i defnyddir gan ysgolion, yn allweddol er mwyn mynd i\u2019r afael ag effaith tlodi ar gyrhaeddiad."}, {"text_idx": "#000020", "text": "Dylid defnyddio\u2019r GDD i ganolbwyntio ar yr holl elfennau hyn, yn enwedig y ddwy gyntaf, sydd o\u2019r pwys mwyaf yn o\u0302l y dystiolaeth, yn enwedig felly wrth i ysgolion fynd i\u2019r afael a\u0302\u2019r cwricwlwm newydd."}, {"text_idx": "#000021", "text": "Er mwyn llywio\u2019r defnydd o\u2019r GDD i gefnogi\u2019r elfennau hyn, bydd Llywodraeth Cymru yn llunio canllawiau sydd yn benodol i gyd-destun Cymru ar gyfer ysgolion, a hynny ar y dulliau mwyaf cadarn y dylent ystyried eu defnyddio, ar sail tystiolaeth."}, {"text_idx": "#000022", "text": "Bydd cyfleoedd dysgu proffesiynol i gyd-fynd er mwyn cefnogi\u2019r gwaith o weithredu\u2019r dulliau hyn a helpu ysgolion i amlygu\u2019r effaith a ga\u0302nt."}, {"text_idx": "#000023", "text": "Dylai ysgolion fanteisio ar gyfleoedd dysgu proffesiynol rhanbarthol a chenedlaethol."}, {"text_idx": "#000024", "text": "Dylid defnyddio hunanarfarniad ysgolion i adnabod blaenoriaethau priodol ar gyfer defnyddio\u2019r GDD ac amlygu ei effaith."}, {"text_idx": "#000025", "text": "Canllawiau i ysgolion ar sut i ddefnyddio\u2019r cyllid"}, {"text_idx": "#000026", "text": "CEFNDIRLansiwyd y Dull Cenedlaethol ar gyfer Dysgu Proffesiynol yn swyddogol yn 2018. Lluniwyd y dull hwn ar gyfer dysgu proffesiynol yng Nghymru ac roedd yn gam allweddol yn y broses ddiwygio. Mae\u2019n cyd-fynd a\u0302\u2019r safonau proffesiynol, y dull Ysgolion fel Sefydliadau sy\u2019n Dysgu, a\u2019r model dysgu proffesiynol, i greu gweledigaeth sy\u2019n addas ar gyfer y system addysg sy\u2019n datblygu yng Nghymru i bob ymarferydd addysgol, nid dim ond i athrawon. Mae Llywodraeth Cymru wedi ymrwymo i sicrhau bod pob ymarferydd yn cael y cymorth sydd ei angen arno i gyflwyno\u2019r cwricwlwm gweddnewidiol newydd."}, {"text_idx": "#000027", "text": "Er mwyn cefnogi\u2019r newid hwn i\u2019r ffordd y mae ein hymarferwyr a\u2019n harweinwyr yn meddwl am eu dysgu proffesiynol yn y cyfnod cyn cyflwyno\u2019r cwricwlwm newydd, mae rhagor o gyllid dysgu proffesiynol ar gael i ysgolion."}, {"text_idx": "#000028", "text": "Mae rhan allweddol o\u2019r Dull Cenedlaethol yn canolbwyntio ar addysgeg, sy\u2019n gyfrwng i sicrhau bod pob ymarferydd yn cael cymorth i ddatblygu ei wybodaeth a\u2019i sgiliau ymhellach er mwyn gwireddu\u2019r cwricwlwm newydd yn effeithiol. Mae datblygu addysgu a dysgu o ansawdd uchel yn un o alluogwyr allweddol y Cwricwlwm i Gymru."}, {"text_idx": "#000029", "text": "Mae\u2019r Hawl Genedlaethol ar gyfer Dysgu Proffesiynol wrthi\u2019n cael ei datblygu ar y cyd. Bydd yn mynd a\u0302\u2019r Dull Cenedlaethol ar gyfer Dysgu Proffesiynol i\u2019r cam nesaf. Bydd yr Hawl Genedlaethol ar gyfer Dysgu Proffesiynol yn nodi hawliau a disgwyliadau\u2019r system ar gyfer pob cynorthwyydd addysgu, athro ac arweinydd."}, {"text_idx": "#000030", "text": "Bydd yn cefnogi\u2019r gwaith o ddarparu addysgu a dysgu o ansawdd uchel, drwy alluogi\u2019r proffesiwn addysg i wneud y canlynol:"}, {"text_idx": "#000031", "text": "cefnogi blaenoriaethau ein system, yn enwedig y blaenoriaethau i gyflwyno\u2019r cwricwlwm a gwneud diwygiadau ehangach a gwella cydraddoldeb drwy addysg;\nmanteisio ar fynediad cyfartal i gyfleoedd dysgu proffesiynol, ni waeth beth fo\u2019u hiaith, eu lleoliad, eu ro\u0302l yn yr ysgol, eu pwnc mewn ysgol uwchradd, a pha un a ydynt yn weithwyr llawnamser, yn weithwyr rhan-amser neu\u2019n weithwyr cyflenwi;\nmanteisio ar ddarpariaeth a chymorth o\u2019r ansawdd uchaf;\ncael gafael yn hawdd ar y ddarpariaeth a\u2019r cymorth sydd ar gael iddynt yn lleol, yn rhanbarthol ac yn genedlaethol;\nymgymryd a\u0302 gwaith ymholi a chael cymorth drwy hyfforddi a mentora."}, {"text_idx": "#000032", "text": "Yn ystod tymor yr haf, bydd rhanbarthau a phartneriaethau yn chwarae rhan allweddol yn y gwaith o gefnogi gwaith ar y cyd ag ysgolion ledled Cymru. Bydd yr hawl yn cael ei lansio ym mis Medi 2022."}, {"text_idx": "#000033", "text": "Diben y cyllid dysgu proffesiynol:"}, {"text_idx": "#000034", "text": "Mae dyraniad cyllid dysgu proffesiynol ychwanegol wedi bod ar gael ers 2018-19 i alluogi ysgolion i baratoi ar gyfer y cwricwlwm newydd. Bydd \u00a312 miliwn ychwanegol ar gael yn ystod 2022-23 i gefnogi ymhellach y gwaith o weithredu\u2019r cwricwlwm.\nBydd cyllid dysgu proffesiynol ychwanegol yn cael ei ddyrannu drwy grant gwella ysgolion y consortia rhanbarthol, i\u2019w ddyrannu\u2019n uniongyrchol i ysgolion i ariannu dysgu proffesiynol yn unol a\u0302\u2019u cynllun datblygu ysgol.\nMae\u2019n hanfodol caniata\u0301u amser a lle i ymarferwyr ac arweinwyr gydweithio ar draws ysgolion a rhwydweithiau i baratoi ar gyfer y cwricwlwm newydd a pharhau i gael gafael ar y cymorth angenrheidiol yn dilyn lansio\u2019r cwricwlwm. Gyda hyn mewn golwg, mae\u2019r amodau ariannu yn ddigon hyblyg i alluogi ysgolion i gydweithio mewn ffyrdd i ddiwallu anghenion penodol eu lleoliadau eu hunain ac yn adeiladu ar y raglen dysgu proffesiynol Cwricwlwm Cenedlaethol Cymru.\nPrif ddiben y cyllid yw creu amser mewn ysgolion i bob ymarferydd wneud newidiadau mewn ymarfer a datblygu\u2019r sgiliau sydd eu hangen arnynt i gefnogi\u2019r gwaith o gyflwyno\u2019r cwricwlwm newydd i Gymru ac i alluogi ysgolion i barhau i addasu a chael gafael ar y cymorth angenrheidiol yn cynnwys y raglen dysgu proffesiynol Cwricwlwm Cenedlaethol Cymru yn dilyn lansio\u2019r cwricwlwm ym mis Medi 2022.\nPrif ddisgwyliadau\u2019r cyllid yw galluogi ymarferwyr i ddatblygu eu sgiliau a\u2019u harferion i ddarparu addysgu a dysgu o ansawdd uchel yn unol ag egwyddorion y Dull Cenedlaethol, y safonau proffesiynol ar gyfer addysgu ac arweinyddiaeth a\u2019r rhai sy\u2019n cynorthwyo addysgu yn unol a\u0302 gweledigaeth yr Hawl Genedlaethol ar gyfer Dysgu Proffesiynol a fydd yn cael ei lansio ym mis Medi 2022."}, {"text_idx": "#000035", "text": "Trosolwg o\u2019r dysgu proffesiynol sydd ar gael ar hyn o bryd"}, {"text_idx": "#000036", "text": "Digwyddiadau mewnwelediad polisiMae diweddariadau dysgu proffesiynol tymhorol byr ar gael drwy ddigwyddiadau Mewnwelediad Polisi rhithiol Llywodraeth Cymru. Gweler y dolenni i recordiadau o ddigwyddiadau diweddar isod:"}, {"text_idx": "#000038", "text": "Mae\u2019r Mewnwelediadau Polisi hefyd yn rhoi\u2019r wybodaeth ddiweddaraf am ddatblygiadau dysgu proffesiynol ehangach a chyfleoedd datblygu newydd a rhai sydd ar y gweill i gefnogi\u2019r cwricwlwm newydd."}, {"text_idx": "#000039", "text": "Hawl Genedlaethol ar gyfer Dysgu ProffesiynolMae\u2019r Hawl Genedlaethol ar gyfer Dysgu Proffesiynol wrthi\u2019n cael ei datblygu ar y cyd. Bydd yn mynd a\u0302\u2019r Dull Cenedlaethol ar gyfer Dysgu Proffesiynol i\u2019w cam nesaf ac yn nodi hawliau a disgwyliadau\u2019r system ar gyfer pob cynorthwyydd addysgu, athro ac arweinydd. Gall ysgolion gymryd rhan mewn gwaith cyd-awduro yn ystod tymor yr haf 2022 i lunio\u2019r Hawl newydd a dechrau ymgorffori\u2019r dull hwn yn eu lleoliad eu hunain yn dilyn lansiad cychwynnol ym mis Medi 2022."}, {"text_idx": "#000040", "text": "Cyflwyno\u2019r cwricwlwm a diwygio ehangachMae\u2019r diweddariad ar Raglen Lywodraethu Llywodraeth Cymru yn atgyfnerthu\u2019r ymrwymiad parhaus i \u2018gefnogi ysgolion ac athrawon i gyflwyno ein Cwricwlwm i Gymru sy\u2019n arwain y byd.\u2019 Bydd rhaglen dysgu proffesiynol Cwricwlwm Cenedlaethol Cymru a ddarperir gan gonsortia rhanbarthol a phartneriaethau awdurdodau lleol yn parhau i arfogi pob ysgol i wireddu\u2019r cwricwlwm. Mae\u2019r rhaglen hon yn cyd-fynd a\u0302\u2019r dull Ysgolion fel Sefydliadau sy\u2019n Dysgu, y Daith Dysgu Proffesiynol a\u2019r Daith Ddysgu Proffesiynol Ddigidol. Bydd gan ysgolion hefyd fynediad at ddysgu proffesiynol newydd sy\u2019n gysylltiedig a\u0302 meysydd allweddol o\u2019r cwricwlwm newydd e.e. ieithoedd rhyngwladol, amrywiaeth a gwrth-hiliaeth; crefydd, gwerthoedd a moeseg (manylion i ddilyn ar Hwb)."}, {"text_idx": "#000041", "text": "Gwella tegwch drwy addysgYn anad dim, nod cyffredinol cenhadaeth ein cenedl yw mynd i\u2019r afael ag effaith tlodi ar gyrhaeddiad addysgol a gosod safonau uchel i bawb. Rydym am i bob person ifanc fod a\u0302 dyheadau uchelgeisiol ar gyfer eu haddysg a\u2019u gyrfaoedd yn y dyfodol. Mae arnom angen ffocws o\u2019r newydd ar greu diwylliant o ddyhead a hunanhyder. Mae canolbwyntio ar ddod ag ymwybyddiaeth wirioneddol o fyd gwaith a\u2019r ystod o ddewisiadau gyrfa sydd ar gael i fywydau plant a phobl ifanc yn hanfodol."}, {"text_idx": "#000042", "text": "Ymholiad proffesiynolGan adeiladu ar ymrwymiad y Rhaglen Lywodraethu i \u2018archwilio sut i gryfhau cymunedau dysgu proffesiynol\u2019, mae Llywodraeth Cymru yn awyddus i roi cyfle i bob ysgol a phob ymarferydd ddefnyddio ymchwil addysgol o ansawdd uchel a chymryd rhan mewn dysgu, ymholiad ac ymchwil broffesiynol dan arweiniad ysgolion. Mae\u2019r enghreifftiau yn cynnwys ymgysylltu a\u0302\u2019r Prosiect Ymholi Proffesiynol Cenedlaethol, y Rhwydwaith Addysgeg Cenedlaethol ac ymgysylltu a\u0302\u2019r safonau proffesiynol ar gyfer addysgu ac arweinyddiaeth ac ar gyfer cynorthwyo addysgu."}, {"text_idx": "#000044", "text": "Hyfforddi a mentoraEr mwyn cefnogi llesiant ymarferwyr ymhellach, mae gwaith ar y gweill i ddatblygu cymorth hyfforddi i ategu Rhaglen Ddatblygu Cwricwlwm Cenedlaethol Cymru i rymuso ysgolion i ddatblygu eu taith o ran y cwricwlwm. Mae darpariaeth hyfforddi a mentora newydd wedi canolbwyntio i ddechrau ar arweinwyr ysgolion, gyda cham nesaf y rhaglen yn targedu arweinwyr a thiwtoriaid sefydlu."}, {"text_idx": "#000045", "text": "Gyrfa gynnarMae gwella cymorth i athrawon gyrfa gynnar wrth iddynt bontio o addysg gychwynnol i\u2019r ysgol yn flaenoriaeth allweddol. Mae gwaith ar y gweill i ddatblygu rhaglen genedlaethol o ddysgu proffesiynol i athrawon yn ystod eu tair blynedd gyntaf o addysgu ar o\u0302l cwblhau\u2019r cyfnod sefydlu."}, {"text_idx": "#000047", "text": "Dysgu Proffesiynol i Staff CymorthMae Cynorthwywyr Addysgu yn rhan werthfawr ac annatod o weithlu\u2019r ysgol, ac mae ganddynt ro\u0302l bwysig i\u2019w chwarae mewn proffesiwn addysg o ansawdd uchel. Fel rhan o strategaeth Cenhadaeth ein Cenedl, fe wnaeth Llywodraeth Cymru ailadrodd ei hymrwymiad i barhau i alluogi Cynorthwywyr Addysgu i wella eu sgiliau, yn ogystal a\u0302\u2019u helpu i ymrwymo i ddysgu proffesiynol drwy hwyluso llwybrau dysgu cliriach, gan gynnwys llwybrau ar gyfer ennill statws cynorthwyydd addysgu lefel uwch."}, {"text_idx": "#000048", "text": "Anghenion Dysgu YchwanegolMae sicrhau bod gan bob aelod o staff ymwybyddiaeth o\u2019r dysgwyr ag anghenion ychwanegol yn parhau i fod yn agwedd bwysig ar gyfer pob ymarferydd. Dylai cyllid ar gyfer dysgu proffesiynol sicrhau nid yn unig bod y rhai sydd a\u0302 chyfrifoldeb arbenigol yn cael eu datblygu\u2019n briodol, ond hefyd bod pob aelod o staff yn gallu deall anghenion eu dysgwyr yn llawn."}, {"text_idx": "#000049", "text": "Cynorthwywyr addysguMae cynorthwywyr addysgu yn rhan fawr o weithlu\u2019r ysgol ac mae\u2019n bwysig eu bod hwythau hefyd yn cael eu hystyried yn llawn o ran datblygu eu sgiliau a pharatoi ar gyfer cyflwyno\u2019r cwricwlwm newydd. Dim ond un rhan o hyn yw datblygu\u2019r Llwybr Dysgu Cynorthwywyr Addysgu ac mae\u2019n parhau i fod yn bwysig bod pob cynorthwyydd addysgu yn gallu datblygu ei sgiliau a\u2019i wybodaeth ar gyfer cyflwyno\u2019r cwricwlwm newydd."}, {"text_idx": "#000050", "text": "ArweinyddiaethMae arweinyddiaeth yn parhau i fod yn agwedd allweddol ar gyflwyno\u2019r cwricwlwm newydd yn llwyddiannus ac mae\u2019n allweddol i wella safonau ar gyfer pob dysgwr. Mae\u2019r Academi Genedlaethol ar gyfer Arweinyddiaeth Addysgol yn rhan hanfodol o sicrhau bod arweinyddiaeth ar bob lefel yn parhau i wella ac addasu ar gyfer cyflwyno\u2019r cwricwlwm newydd."}, {"text_idx": "#000051", "text": "LlywodraethuBydd strwythur llywodraethu y rhaglen ddiwygio yn cael ei ddefnyddio fel fframwaith i fonitro cynnydd o ran gallu ein hymarferwyr i fanteisio ar ddysgu proffesiynol, ac i sicrhau bod ysgolion yn barod i wireddu\u2019r cwricwlwm newydd ar yr adeg gywir. Er mwyn gwneud hyn, byddwn yn:"}, {"text_idx": "#000053", "text": "Enghreifftiau o sut y gellir defnyddio\u2019r cyllid dysgu proffesiynol:Mae casgliad o astudiaethau achos sy\u2019n canolbwyntio ar yr ysgol ar Hwb yn dangos amrywiaeth o ddulliau arloesol o wneud y mwyaf o\u2019r cyllid dysgu proffesiynol ychwanegol. Bydd astudiaethau achos newydd yn cael eu hychwanegu maes o law. Mae enillion sylweddol ar y buddsoddiad hwn yn cynnwys datblygu ymchwil, cefnogi dulliau arloesol o ran addysgeg a hyfforddi, meithrin datblygiad arweinwyr y dyfodol, drwy ddulliau ysgol a chlwstwr."}, {"text_idx": "#000054", "text": "Mae enghreifftiau o sut y gellir defnyddio\u2019r cyllid yn cynnwys:"}, {"text_idx": "#000055", "text": "rhyddhau staff a sicrhau staff cyflenwi er mwyn iddynt allu bod yn rhan o waith dysgu proffesiynol a chynllunio cydweithredol \u2013 ar lefel yr ysgol ac ar draws clystyrau a rhwydweithiau.\ncymell a gwobrwyo staff i ymchwilio i oblygiadau\u2019r cwricwlwm newydd ar gyfer eu harferion addysgu ac asesu eu hunain \u2013 ar lefel unigol, drwy ariannu i ryddhau ar gyfer ymholiad beirniadol neu ddysgu proffesiynol.\nCreu rolau a swyddi pwrpasol ar gyfer ein cenhadaeth, ac yn enwedig i gefnogi cyd-weithwyr, adrannau ac ysgolion cyfan drwy weithgareddau ymholi beirniadol, rheoli newid ac ysgolion fel sefydliadau sy\u2019n dysgu.\ndatblygu ro\u0302l hyfforddwr dysgu proffesiynol mewn ysgol neu ar lefel clwstwr."}, {"text_idx": "#000056", "text": "Ni ddylid defnyddio\u2019r cyllid i ariannu gweithgareddau/pryniannau nad ydynt yn gysylltiedig a\u0302 dysgu proffesiynol ar gyfer y cwricwlwm newydd. Noder y bydd sampl ar hap o ysgolion yn cael ei dewis i ddarparu tystiolaeth o wariant priodol y dyraniad cyllid dysgu proffesiynol."}, {"text_idx": "#000057", "text": "Disgwyliadau o ran gwariant y cyllidYn unol a\u0302\u2019r Dull Cenedlaethol o ar gyfer Dysgu Proffesiynol a\u2019r Hawl newydd ar gyfer Dysgu Proffesiynol, mae gan bob ymarferydd mewn ysgolion, nid dim ond athrawon, yr hawl i ddysgu proffesiynol."}, {"text_idx": "#000059", "text": "Nid yw\u2019r cyllid dysgu proffesiynol wedi\u2019i neilltuo ar gyfer athrawon ac arweinwyr yn unig a dylid ei ddefnyddio hefyd i hwyluso mynediad at ddysgu proffesiynol ar gyfer cynorthwywyr addysgu, cynorthwywyr addysgu lefel uwch, ac athrawon cyflenwi er enghraifft."}, {"text_idx": "#000060", "text": "Egwyddorion y cyllid dysgu proffesiynol"}, {"text_idx": "#000061", "text": "Dyma\u2019r egwyddorion sy\u2019n sail i ddosbarthu a defnyddio\u2019r cyllid hwn:"}, {"text_idx": "#000063", "text": "Rhyddhau athrawon a chynorthwywyr addysgu i gymryd rhan mewn gweithgareddau dysgu proffesiynol\ncyflog unigolion, gan greu rolau a swyddi, i gefnogi\u2019r gwaith o gydlynu gweithgareddau dysgu proffesiynol mewn ysgol neu ar draws grw\u0302p o ysgolion. Byddai\u2019r rolau hyn yn cefnogi cyd-weithwyr, adrannau neu ddulliau ysgol gyfan o gynnal gweithgareddau ymholiadau beirniadol, rheoli newid ac Ysgolion fel Sefydliadau sy\u2019n Dysgu\nCostau rhyddhau ymarferwyr i gymryd rhan mewn gweithgareddau ymchwil ac ymholiadau beirniadol, gan ariannu amser rhydd i ymchwilio i oblygiadau\u2019r cwricwlwm newydd i\u2019w harferion addysgu ac asesu eu hunain\nCostau rhyddhau ymarferwyr i gydweithio o fewn ysgol ac ar draws clystyrau a rhwydweithiau o ysgolion \u2013 gan ymgysylltu a\u0302 chyfleoedd dysgu proffesiynol cydweithredol a chynllunio cydweithredol\ncefnogi\u2019r gwaith o ddatblygu rolau fel Hyfforddwr Dysgu Proffesiynol mewn ysgol (neu ar lefel clwstwr)."}, {"text_idx": "#000065", "text": "Bydd y Cynghorwyr Gwella Ysgolion rhanbarthol, yn eu gwaith ochr yn ochr ag ysgolion, yn ystyried cynigion ysgolion i ddefnyddio\u2019r gwariant i sicrhau bod y gwariant a gynlluniwyd yn cyd-fynd a\u0302\u2019r egwyddorion/disgwyliadau ariannu a bod y dull yn cyd-fynd yn briodol a\u0302\u2019r cynllun gwella ysgolion a\u2019r dull ysgolion fel sefydliadau sy\u2019n dysgu."}]